જીવ માત્ર અપેક્ષાનું મૂર્તિમાન સ્વરૂપ છે જ પણ જીવદશા જ એવી છે કે સેવકો ભગવાનના પરમ સંતો પાસે અપેક્ષા રાખવાના જ છે.એ કરશે થોડું પણ વધારે બદલાની આશા રાખશે જ. પરંતુ એવા કપરા સંજોગોમાં પણ પરમ પૂજ્ય મહંતશ્રી ગુલાબગિરિજી બાપુશ્રીએ જે આધ્યાત્મિક બોધ કર્યો હશે તેના ફળશ્રુતિરૂપે પરમ પૂજ્ય નાથગિરિજી બાપુશ્રીને જે આધ્યાત્મિક બોધ કર્યો હશે,અને તેથી કરીને પરમ પૂજ્ય નાથગિરિજી બાપુશ્રીનો પુનિત સમય ધન્ય છે. રબારી સમાજને એવખતના જમાનામાં રૂપિયો તો મોટા ગાડાના પૈડા જેવો ગણાતો છતાં અને એ વખતે માલધારી સમાજ જંગલમાં પડી રહેનારો વર્ગ છતાંય શ્રી વાળીનાથજી ભગવાનની અવિરત સેવા પરાયણતાના કારણે મઠમાં મકાનોનું બાંધકામ શરૂ કરી મઠને સુંદર બનાવવામાં સારો ફાળો આપ્યો. અને નવું બાંધકામ કરીને લોકોના હૈયે પ્રેમસંપાદન કર્યો અને એ કામ લગભગ વિક્રમ સંવત ૧૯૦૦ ના સમય ગાળામાં કરેલું.